Erklärung
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

9151 AD 348 ?

ὑπατείας Φλαουίου Φιλίππου τοῦ λαμπροτάτου ἐπάρχου τοῦ ἱεροῦ πραιτωρίου καὶ Φλαουίου Σαλιᾶ τοῦ λαμπροτάτου μαγίστρου τῶν ἱππέων Φαμενὼθ ι. Αὐρηλία Οὐαλερία θυγάτηρ Ἀλυπίου Αὐρηλίᾳ Νεμεσίλλᾳ ὁμογαστρίᾳ μου ἀδελφῇ ἀπὸ κώμης Φιλαδελφίας τοῦ Ἀρσινοείτου νομοῦ χαίρειν. ἐπειδὴ λίθον σιτοκόπτην καὶ σιταλετικὴν μηχανὴν πατρῷα ἡμῶν ὄντα ἐκληρώθημεν καὶ ἐγὼ μόνη τὸν λίθον ἦρκα καὶ πέπρακα εἰς τὸ αἱροῦν μοι μέρος, κατὰ τοῦτο ὁμολογῶ μὴ ἔχειν μέρος εἰς τὴν προλεχθεῖσαν σιταλετικὴν μηχανήν, ἀλλὰ ξένον με εἶναι καὶ ἀλλότριον αὐτῆς καὶ οὐδείς σοι ἐπελεύσεται περὶ αὐτῆς, οὔτε ἐγὼ ἡ Οὐαλερία οὔτε τέκνα μου οὔτε κληρονόμοι οὔτε ἕτερος οὐδείς καὶ ἐξεδόμην σοι τὴν χεῖρά μου ταύτην πρὸς ἀσφάλειαν. ἡ ὁμολογία κυρία καὶ ἐπερωτηθεῖσα ὡμολόγησα. Αὐρηλία Οὐαλερία ἡ προκιμένη ἐξεδόμην τὴν ἀσφάλειαν τοῦ μὴ ἔχειν μέρος εἰς τὴν μηχανὴν καὶ συνευδοκῶ τοῖς ἐνγεγραμμένοις, ὡς πρόκιται. Αὐρήλιος Σαραπίων Ἰουλιανοῦ ἀπὸ τῆς Ἀλεξανδρείας κατοικῶν ἐν τῇ αὐτῇ κώμῃ ἔγραψα ὑπὲρ αὐτῆς γράμματα μὴ εἰδυίης.